open-index/open-wikipedia-markdown huggingface dataset:
Παλαιόμυλος Φωκίδας

Ο **Παλαιόμυλος** είναι ορεινό χωριό που βρίσκεται στη Δωρίδα του Νομού Φωκίδος, σε υψόμετρο 630 μέτρα.

## Γεωγραφία
Ο Παλαιόμυλος απέχει 3 χλμ. από τον Κάμπο και έχει θέα προς τον Κορινθιακό κόλπο και τις εκβολές του ρέματος Καρουτίων εκεί που βρίσκεται ο Μαραθιάς. Το χωριό βρίσκεται πάνω στον επαρχιακό δρόμο «Χάνι Φασουλά» - Παλαιοξάρι σε απόσταση περίπου 12 χλμ. ΒΔ. του Ευπαλίου και 25 χλμ. Β.-ΒΑ. της Ναυπάκτου.

## Ιστορία
Στο πλάτωμα ενός λόφου, ανάμεσα στον Παλαιόμυλο και στον Κάμπο, είναι κτισμένο το ξωκλήσι του Αγίου Νικολάου όπου γύρω του βρέθηκαν υπολείμματα αρχαίου οικοδομήματος, από τον οποίο έχει χρησιμοποιηθεί υλικό για την ανοικοδόμηση του ίδιου του ναού. Σύμφωνα με μια άποψη θεωρείται ότι εκεί ήταν η αρχαία Ποτιδάνεια των Αποδοτών. Νότια εκτείνεται η τοποθεσία «Μνήματα», που οφείλει την ονομασία της στην ύπαρξη πολλών τάφων. Η Ι΄ Εφορεία Κλασικών Αρχαιοτήτων Δελφών, μετά από ανασκαφές που έκανε, αποκάλυψε μακεδονικούς τάφους του 4ου και 3ου αιώνα π.Χ. των οποίων τα ευρήματα (κεραμικά, αγωγοί μεταφοράς νερού κλπ) εκτίθενται στο Αρχαιολογικό Μουσείο Δελφών. Σύμφωνα με άλλη άποψη πιθανότερη θεωρείται η εκδοχή πως στην ευρύτερη αυτή περιοχή βρισκόταν η αρχαία πόλη Απολλωνία.

## Διοικητικά
Μετά την απελευθέρωση, αναφέρεται επίσημα το 1835 να προσαρτάται στον τότε δήμο Ποτιδανείας. Από το 2010 και σύμφωνα με το σχέδιο Καλλικράτης, μαζί με τον Κάμπο αποτελούν την τοπική κοινότητα Κάμπου που υπάγεται στη δημοτική ενότητα Ευπαλίου του Δήμου Δωρίδας και σύμφωνα με την Απογραφή του 2011 έχει πληθυσμό 54 κατοίκους.

### Απογραφές πληθυσμού

## Σημείωση

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Μπερναμπό Βισκόντι

Ο **Μπερναμπό**, ιταλ. Bernabò (1323 - 19 Δεκεμβρίου 1385) από τον Οίκο των Βισκόντι ήταν κυβερνήτης του Μιλάνου (1349-85). 

## Βιογραφία
Ήταν ο τρίτος γιος του Στέφανο Βισκόντι κόμη της Αρόνα και της Βαλεντίνας Ντόρια, κόρης του Μπερναμπό Ντόρια. Μεγαλύτεροι αδελφοί του ήταν ο Ματτέο Β΄ και Γκαλεάτσο Β΄. 

Όταν απεβίωσαν οι θείοι τους, ο Μπερναμπό και οι αδελφοί του τους διαδέχθηκαν στη διακυβέρνηση του Μιλάνου.

## Οικογένεια
Νυμφεύτηκε το 1350 τη Βεατρίκη-Ρεγκίνα ντελα Σκάλα, κόρη του Μαστίνο Β΄ κυρίου της Βερόνα και είχε τέκνα:
* Ταντέα 1351-1381, παντρεύτηκε τον Στέφανο Γ΄ των Βίττελσμπαχ δούκα της Βαυαρίας.
* Βιρίντις 1352-1414, παντρεύτηκε τον Λεοπόλδο Γ΄ των Αψβούργων δούκα της Έσω Αυστρίας. 
* Μάρκο 1353-1382, απεβίωσε 29 ετών.
* Ροντόλφο 1358-1388, κύριος της Πάρμας.
* Λουδοβίκος 1358-1404, νυμφεύτηκε την εξαδέλφη του Βιολάντε Βισκόντι, κόρη του Γκαλεάτσο Β΄ κυρίου του Μιλάνου.
* Κάρλο 1359-1403.
* Βαλεντίνα 1360-1393, παντρεύτηκε πρώτα τον Πέτρο Β΄ των Πουατιέ της Κύπρου και μετά τον Γκαλεάτσο κόμη του Βιρτού.
* Αικατερίνη 1361-1404, παντρεύτηκε τον εξάδελφό της Τζαν-Γκαλεάτσο Βισκόντι δούκα του Μιλάνου, αδελφό της Βιολάντε. 
* Ανιέζε 1362-1391, παντρεύτηκε τον Φραγκίσκο Α΄ Γκοντζάγκα κυβερνήτη της Μάντουα και κοντοτιέρο.
* Αντωνία απεβ. 1405, παντρεύτηκε τον Έμπερχαρντ Γ΄ κόμη της Βυρτεμβέργης.
* Μαστίνο απεβ. 1404, νυμφεύτηκε την εξαδέλφη του Αντωνία ντελα Σκάλα, κόρη του Κανγκράντε Β΄ κυβερνήτη της Βερόνα.
* Μαγδαληνή 1366-1404, παντρεύτηκε τον Φρειδερίκο των Βίττελσμπαχ δούκα της Βαυαρίας, αδελφό του Στεφάνου Γ΄.
* Αϋμονέτε, παντρεύτηκε τον Λουδοβίκο Α΄ ντε Μπερτόν ντε Μπάλμπε.
* Ανγκλέζια απεβ. 1439, παντρεύτηκε τον Ιανό των Πουατιέ της Κύπρου, εξάδελφο του Πέτρου Β΄.
* Τζαμμαστίνο 1370-1405, νυμφεύτηκε την εξαδέλφη του Κλεόφα ντελα Σκάλα, κόρη του Κανγκράντε Β΄ κυβερνήτη της Βερόνα.
* Λουτσία 1372-1424, παντρεύτηκε τον Έντμουντ Χόλαντ κόμη του Κεντ. 
* Ελισάβετ 1374-1432, παντρεύτηκε τον Ερνέστο των Βίττελσμπαχ δούκα της Βαυαρίας, ανιψιό του Στεφάνου Γ΄ και του Φρειδερίκου.

Εκτός από αυτά τα 17 τέκνα, είχε άλλα 13 ακόμη, νόθα.
Από την κόμισσα Ντονίνα ντε Πόρι ντι Μπριάντσα των μαρκησίων της Τρέμπια, είχε:
* (νόθος) Λαντσιλότο (απεβ. 1441), κόμης ντι Παγκατζάνο ε ντελα Γκέρα ντ'Άντα.
** Ντονίνα, παντρεύτηκε τον Αννίμπαλε Α΄ Μπεντιβόλιο κύριο της Μπολόνια.

## Πρόγονοι

## Παραπομπές


## Βιβλιογραφία
* Pizzagalli, Daniela (1994). Bernabò Visconti. Milan: Rusconi.

Μπερναμπο
Ματτέο Α΄ Βισκόντι

Ο **Ματτέο Α΄**, ιταλ. Matteo I (15 Αυγούστου 1250 - 24 Ιουνίου 1322) από τον Οίκο των Βισκόντι ήταν κοντοτιέρος και κυβερνήτης του Μιλάνου (1294-1302, 1311-1322).

## Βιογραφία
Ήταν γιος του Τεομπάλντο Βισκόντι και της Αναστασίας Πιροβάνο. 

Έγινε κυβερνήτης του Μιλάνου το διάστημα 1294-1302 και μετά πάλι το 1311-1322.

## Οικογένεια
Νυμφεύτηκε το 1269 τη Μπονακόσα Μπόρι, κόρη του Σκουαρκίνα Μπόρρι υποστηρικτή των Βισκόντι. Είχε τέκνα:
* Φλοραμόντα, παντρεύτηκε τον Γκουίντο Μαντέλλι κόμη του Mακάνιο.
* Γκαλεάτσο Α΄ 1277-1328, κυβερνήτης του Μιλάνου.
* Μπεατρίτσε π. 1280- ; , παντρεύτηκε τον Σπινέτα Μαλασπίνα μαρκήσιο του Βερουκόλα.
* Αικατερίνη π. 1282 - ; , παντρεύτηκε τον Αλμποΐνο Α΄ ντελα Σκάλα.
* Λουκίνο 1287-1349, κυβερνήτης του Μιλάνου.
* Στέφανο π. 1287 - 1327 κόμης της Αρόνα.
* Μάρκο π. 1289- ; .
* Τζοβάννι 1290-1354, αρχιεπίσκοπος του Μιλάνου και καρδινάλιος.
* Tζακαρίνα π. 1295 - ; , παντρεύτηκε τον Όττο Ρουσκόνι.
* Αγκνέζε, παντρεύτηκε τον Τσεκίνο ντελα Σκάλα.

## Πρόγονοι

## Παραπομπές


Ματτεο 01
Εμιλιάνο Ριγκόνι

Ο **Εμιλιάνο Αριέλ Ριγκόνι** (), γεννημένος στις 4 Φεβρουαρίου 1993, είναι Αργεντινός ποδοσφαιριστής που αγωνίζεται ως μέσος στη Σαμπντόρια ως δανεικός από την Ζενίτ Αγίας Πετρούπολης.

## Καριέρα

### Σύλλογοι

Ο Ριγκόνι εκπαιδεύτηκε στην Ακαδημία της Κλουμπ Ατλέτικο Μπελγράνο. Στις 4 Αυγούστου 2013 πραγματοποίησε το ντεμπούτο του στο Πρωτάθλημα Αργεντινής απέναντι στην Κλουμπ Ατλέτικο Λανούς, αντικαθιστώντας στο δεύτερο ημίχρονο τον Λούκας Σελαρριάν. Στις 17 Φεβρουαρίου 2014 πέτυχε το πρώτο του τέρμα για τη Μπελγράνο στον αγώνα με την Μπόκα Χούνιορς. Στις αρχές του 2016 μεταγράφη στην Κλουμπ Ατλέτικο Ιντεπεντιέντε, με το κόστος της μεταγραφής ν' ανέρχεται στα 1 εκατομμύρια ευρώ. Στις 7 Φεβρουαρίου 2016 πραγματοποίησε το ντεμπούτο του και πέτυχε το πρώτο του τέρμα για τη νέα του ομάδα στον αγώνα με την Μπελγράνο -
το τέρμα, το οποίο πέτυχε στο 87ο λεπτό, εξασφάλισε τη νίκη στην Ιντεπεντιέντε με σκορ 1-0. Στις 23 Αυγούστου 2017 ανακοινώθηκε η μεταγραφή του στη Ζενίτ Αγίας Πετρούπολης, με τον ποδοσφαιριστή να υπογράφει τετραετές συμβόλαιο με τον σύλλογο.

Στις 2 Σεπτεμβρίου 2019 αποκτήθηκε από τη Σαμπντόρια με τη μορφή δανεισμού.

### Διεθνής

Στις 25 Αυγούστου 2017 ανακοινώθηκε η κλήση του Ριγκόνι στην Εθνική Αργεντινής για τους αγώνες της προκριματικής φάσης του Παγκοσμίου Κυπέλλου Ποδοσφαίρου 2018 με την Εθνική Ουρουγουάης (1 Σεπτεμβρίου, εκτός έδρας) και με την Εθνική Βενεζουέλας (6 Σεπτεμβρίου, εντός έδρας). Ο Ριγκόνι έλαβε κλήση εξαιτίας του τραυματισμού του Εδουάρδο Σάλβιο.

## Στατιστικά

*Μέχρι τις 2 Αυγούστου 2017.*

*Σημείωση: Σ=Συμμετοχές, Τ=Τέρματα, Α=Ασίστ

## Παραπομπές


## Εξωτερικοί σύνδεσμοι
* Σελίδα του ποδοσφαιριστή στον ιστότοπο «Soccerway» 
* Σελίδα του ποδοσφαιριστή στον ιστότοπο «Transfermarkt» 
* Σελίδα του ποδοσφαιριστή στον ιστότοπο «Sports.ru» 

κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Κλουμπ Ατλέτικο Μπελγράνο
Κατηγορία:Ποδοσφαιριστές Ιντεπεντιέντε
Κατηγορία:Ποδοσφαιριστές Ζενίτ Αγίας Πετρούπολης
Κατηγορία:Ποδοσφαιριστές Πρέμιερ Λιγκ Ρωσίας
Ναυμαχία του Τσεσμέ

μικρογραφία|Η μάχη του Τσεσμέ, έργο του Ιβάν Αϊβαζόφσκι

Κατά τα Ορλοφικά, ο Αλεξέι Ορλώφ και οι συνεργάτες τους δεν μπορούσαν να επιστρέψουν στη Ρωσία χωρίς κάποια εντυπωσιακή νίκη. 

Άρχισαν λοιπόν τη συστηματική καταδίωξη του τουρκικού στόλου στο Αιγαίο, η οποία κατέληξε στη μεγάλη νικηφόρο για τους Ρώσους **ναυμαχία του Τσεσμέ** (26 Ιουνίου 1770), μεταξύ Χίου και μικρασιατικών παράλιων, η οποία αποτέλεσε μία από τις σοβαρότερες ναυτικές καταστροφές της Οθωμανικής αυτοκρατορίας.

Το βράδυ της 26ης Ιουνίου 1770 άρχισε η μεγάλη ναυμαχία του Τσεσμέ. Ο Ιωάννης Βαρβάκης μαζί με τους Ρώσους αφού εντόπισε τον Οθωμανικό στόλο στο Τσεσμέ  μετέτρεψε το καράβι του σε πυρπολικό, το οδήγησε και το κόλλησε σ΄ ένα μεγάλο Τουρκικό ντελίνι, πιθανόν τη ναυαρχίδα, άναψε ο ίδιος το δαυλό το φιτίλι, και τίναξε το μεγάλο καράβι στον αέρα. Από την έκρηξη τινάχτηκε κι αυτός κι έπεσε στην θάλασσα.

Ακολούθησε πλήρης καταστροφή του στόλου των Τούρκων, αφού τα καράβια βρίσκονταν σε κοντινή απόσταση μεταξύ τους. Οι Ρώσοι ναύτες έσπευσαν και μάζεψαν τον Βαρβάκη τραυματισμένο. Ο ναύαρχος Σπυρίντωφ τον ονόμασε "Ήρωα του Τσεσμέ" και με το όνομα αυτό έγινε γνωστός στο Αστραχάν. Ο Αλέξης Ορλώφ ως εκπρόσωπος στην επιχείρηση ανέφερε με επίσημο έγγραφο την ηρωική πράξη του Βαρβάκη στην Αικατερίνη Β', η οποία με διάταγμά της τον ονόμασε υπολοχαγό του Ρωσικoύ στρατού.

## Εξωτερικοί σύνδεσμοι
* 

Κατηγορία:Ρωσοτουρκικός πόλεμος (1768-1774)
Τσεσμές
Τσεσμές
Κατηγορία:Συγκρούσεις το 1770
Λόγγος Φωκίδας

Ο **Λόγγος** είναι πεδινός οικισμός που βρίσκεται στη Δωρίδα του Νομού Φωκίδος, σε υψόμετρο 15 μέτρα.

## Γεωγραφικά - ιστορικά στοιχεία
Ο οικισμός είναι δίπλα ακριβώς με τη Μανάγουλη στον κάμπο που σχηματίζεται στις εκβολές του ποταμού Μόρνου και βρίσκεται πάνω στον επαρχιακό δρόμο Μοναστηρακίου-Μαλάματα σε απόσταση περίπου 6 χλμ. νοτιοδυτικά του Ευπαλίου.

Σε απόσταση 3 χλμ. ανατολικά του Λόγγου, στη θέση Γουβός, τοποθετείται η αρχαία πόλη Ερυθρές, για την οποία ο Θουκυδίδης αναφέρει ότι ήταν κατάφυτη από ελαίες, αριθμούσε 14.000 κατοίκους και διέθετε λιμένα στον Κορινθιακού κόλπου, από τον οποίο το 1104 π.Χ., οι Δωριείς, αφού ναυπήγησαν στόλο, πέρασαν στην Πελοπόννησο. Υπήρχε ακόμα ναός αφιερωμένος στον θεό Απόλλωνα με άλσος από ελιές, τον οποίο οι Χριστιανοί μετέτρεψαν σε ναό της «Κοιμήσεως της Θεοτόκου». Σύμφωνα με κάποιους μπροστά από το ναό αυτό σώζεται αιωνόβια ελιά, η ηλικία της οποίας υπολογίζεται έως και 2.000 ετών.

## Διοικητικά - δημογραφικά στοιχεία
Το χωριό αναφέρεται επίσημα για πρώτη φορά ως ξεχωριστός οικισμός το 1940 να προσαρτάται στην κοινότητα Μαναγούλης. Σύμφωνα με το  Πρόγραμμα «Καλλικράτης», μαζί με την Μανάγουλη και την Χιλιαδού, αποτελούν την κοινότητα Μανάγουλης που υπάγεται στη δημοτική ενότητα Ευπαλίου του Δήμου Δωρίδας ενώ σύμφωνα με την απογραφή του 2011 απογράφησαν 168 κάτοικοι. Οι απογραφές πληθυσμού είναι: 

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Τζαν Μαρία Βισκόντι

O **Τζαν Μαρία**, ιταλ. Giovanni Maria (7 Σεπτεμβρίου 1388 - 16 Μαΐου 1412) από τον Οίκο των Βισκόντι ήταν δούκας του Μιλάνου (1402-1412). 

## Βιογραφία
Ήταν ο πρωτότοκος γιος του Τζαν Γκαλεάτσο και της Αικατερίνης Βισκόντι, κόρης του Μπερναμπό δούκα του Μιλάνου.

Το 1402 δολοφονήθηκε ο πατέρας του και τον διαδέχθηκε ο Τζαν Μαρία σε ηλικία 14 ετών, με την επιτροπεία της μητέρας του. Στο δουκάτο κάθε παράταξη αγωνίστηκε για την επιβολή της και τελικά αναδείχθηκε ο κοντοτιέρος Φατσίνο Κάνε. 

Ο Δούκας ήταν γνωστός για τα σκυλιά του, εκπαιδευμένα να σκοτώνουν ανθρώπους. Ο Τζαν Μαρία ήταν σκληρός και ο Κάνε το αξιοποίησε: του έβαλε αμφιβολίες για τη μητέρα του και ο δούκας τη φυλάκισε στο Μόντσα, όπου απεβίωσε το 1404 πιθανώς δολοφονημένη. 

Το 1408, όταν ο Κάνε ήταν ασθενής στην Παβία, οι Γιβελλίνοι (οπαδοί του βασιλιά της Γερμανίας) του Μιλάνου σχεδίασαν την ανατροπή του. Τον χτύπησαν έξω από το ναό του Σαν Γκοτάρντο. Ο ετοιμοθάνατος δούκας όρκισε τους αξιωματούχους του να υποστηρίξουν τον αδελφό του Φιλίππο-Μαρία και πράγματι τον διαδέχθηκε.

## Οικογένεια
Νυμφεύτηκε την Αντωνία Μαλατέστα της Τσεζένα, κόρη του Κάρλο Α΄ κυρίου του Ρίμινι· δεν απέκτησαν τέκνα.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Δούκες του Μιλάνου
Κατηγορία:Οίκος των Βισκόντι
Ματτέο Β΄ Βισκόντι

Ο **Ματτέο Β΄**, ιταλ. Matteo II (π. 1319 - 29 Σεπτεμβρίου 1355) από τον Οίκο τοων Βισκόντι ήταν συγκυβερνήτης του Μιλάνου (1349-1355) μαζί με τους δύο μικρότερους αδελφούς του.

## Βιογραφία
Ήταν ο πρωτότοκος γιος του Στέφανο Βισκόντι και της Βαλεντίνας Ντόρια. Ο θείος του Λουκίνο Βισκόντι κυβερνήτης του Μιλάνου τον εξόρισε στο Μονφερά και όταν απεβίωσε το 1349, ο Ματτέο Β΄ επέστρεψε το επόμενο έτος. Όταν το 1354 απεβίωσε ο θείος του Τζοβάννι Βισκόντι κυβερνήτης του Μιλάνου, έγινε με τους αδελφούς του συγκυβερνήτης και του δόθηκαν οι περιοχές Λόντι, Πιασέντσα, Πάρμα και Μπολόνια.

Έπειτα από ένα δείπνο, απεβίωσε. Η μητέρα του και άλλοι είπαν πως τον δηλητηρίασαν οι αδελφοί του: ο Γκαλεάτσο Β΄ και ο Μπερναμπό έμειναν συγκυβερνήτες του Μιλάνου.

## Οικογένεια
Νυμφεύτηκε το 1342 την Εγκιντίολα, κόρη του Φιλιππίνο Γκοντζάγκα και είχε τέκνο:
* Αικατερίνη, παντρεύτηκε τον Φελτρίνο Γκοντζάγκα, κοντοτιέρο.

## Πρόγονοι

## Πηγές
*

## Αναφορές


Ματτεο 02
Άγιος Πολύκαρπος Φωκίδας

Ο **Άγιος Πολύκαρπος** είναι πεδινός οικισμός που βρίσκεται στη Δωρίδα του Νομού Φωκίδος, σε υψόμετρο 12 μέτρα με 281 κατοίκους, σύμφωνα με την απογραφή του 2011. Μαζί με τα Μαλάματα συναποτελούν την **Τοπική Κοινότητα Μαλαμάτων**, που με συνολικό πληθυσμό 548 κατοίκους ανήκει στη Δημοτική Ενότητα Ευπαλίου του Δήμου Δωρίδος. Η ονομασία του κατά την Τουρκοκρατία ήταν **Χασάν - Αγά** και μετονομάστηκε το 1927 με το ΦΕΚ 206/1927. Ο οικισμός είναι ανάμεσα στα Μαλάματα και τη Μανάγουλη στον κάμπο που σχηματίζεται στις εκβολές του ποταμού Μόρνου και βρίσκεται πάνω στον επαρχιακό δρόμο Μοναστηρακίου - Μαλάματα σε απόσταση περίπου 7 χλμ. ΝΔ του Ευπαλίου, 67 χλμ. από το Λιδωρίκι και 91 χλμ. από την Άμφισσα. Οι κάτοικοι του Αγίου Πολυκάρπου, όπως και αυτοί των γύρω χωριών, καλλιεργούν καλαμπόκια, τριφύλλια και διάφορα εσπεριδοειδή. Στις 23 Φεβρουαρίου εορτάζει ο Άγιος Πολύκαρπος και γίνεται πανηγύρι.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
3000 (αριθμός)

Το **3000** (τρεις χιλιάδες) είναι ο φυσικός αριθμός μετά το 2999 και πριν το 3001. Είναι ο μικρότερος αριθμός που απαιτεί δεκατρία γράμματα στα αγγλικά (όταν η λέξη "και" απαιτείται μπροστά από το 101.

## Οι αριθμοί από το 3000 ως το 3999

### 3001-3099
* **3003** - τριγωνικός αριθμός, ένας αριθμός που εμφανίζεται οχτώ φορές στο τρίγωνο του Πασκάλ.
* **3019** - ευτυχής αριθμός
* **3023** - 84ος πρώτος αριθμός Σοφί Ζερμαίν
* **3025** - 552, το άθροισμα των κύβων των πρώτων δέκα ακέραιων αριθμών, κεντρικός οκταγωνικός αριθμός, δωδεκαγωνικός αριθμός

## Παραπομπές


Κατηγορία:Φυσικοί αριθμοί
Τζοβάννι Βισκόντι

Ο **Τζοβάννι**, ιταλ. Giovanni (1290-1354) από τον Οίκο των Βισκόντι ήταν κυβερνήτης του Μιλάνου (1349-54) και στρατιωτικός διοικητής. Έγινε καρδινάλιος και αρχιεπίσκοπος του Μιλάνου.

## Βιογραφία
Ήταν ο τέταρτος γιος του Ματτέο Α΄ και της Μπονακόσα Μπόρι, κόρης του  Σκουαρτσίναο Μπόρι υποστηρικτή των Βισκόντι.

Το 1317 εκλέχθηκε από τον Σύλλογο του καθεδρικού ως αρχιεπίσκοπος του Μιλάνου, αλλά ο πάπας Ιωάννης ΚΒ΄ αρνήθηκε την επιβεβαίωση, όρισε τον Αϊκάρντο στη θέση εκείνη και στον Τζοβάννι έθεσε το επιτίμιο της ακοινωνησίας. Τότε ο Τζοβάννι συμμάχησε με τον αντίπαπα Νικόλο Ε΄, που τον έχρισε καρδινάλιο. Το 1331 έγινε επίσκοπος και κύριος της Νοβάρα και το 1339 που απεβίωσε ο Αϊκάρντο, εισήλθε θριαμβευτικά στο Μιλάνο. Ο πάπας Κλήμης ΣΤ΄ μόλις το 1342 επιβεβαίωσε τη θέση του.

Μαζί με τον αδελφό του Λουκίνο εξαγόρασαν τον τίτλο του κυβερνήτη του Μιλάνου αντί 500.000 φλωρινίων. Το 1349 απεβίωσε ο Λουτσίνο άτεκνος και ο Τζοβάννι προώθησε τα τρία ανίψια του, τέκνα του αδελφού του Στέφανο που είχε αποβιώσει από το 1327. Ο Τζοβάννι ήταν μόνος κυβερνήτης του Μιλάνου και το 1350 απέκτησε την κυριότητα της Μπολόνια. Όρισε εκεί τον ανιψιό του Μερναμπό. Ο Τζοβάννι ισχυροποιούσε τη θέση του στη Λομβαρδία και ευρύτερα.

Η Φλωρεντία ανησύχησε από την αυξανόμενη δύναμή του και το 1350 οργάνωσε Σύσκεψη με αντιπροσώπους των πόλεων για το σχηματισμό συμμαχίας εναντίον του. Τότε ο Τζοβάννι συμμάχησε με τους Γιβελίνους της Τοσκάνης. Το 1351 απεβίωσε ο εχθρός του Μαστίνο Β΄ ντελα Σκάλα κύριος της Βερόνας και ο Τζοβάννι έγινε φίλος με τον γιο και διάδοχό του Κανγκράντε Β΄ ντελα Σκάλα.

Το ίδιο έτος αυτός και οι σύμμαχοί του από τη Φαέντσα και το Φορλί έστειλαν στρατό και πολιόρκησαν την Ίμολα στη Ρομάνια. Πολίτες της Μπολόνια βασανίστηκαν και ομολόγησαν για σκευωρία της Φλωρεντίας εναντίον του. Αυτό το χρησιμοποίησε ως δικαιολογία για να κάνει πόλεμο στη Φλωρεντία και τους Γουέλφους της Τοσκάνης. Συγκέντρωσε στρατό και πολιόρκησε και κατέλαβε πόλεις, ενώ οι σύμμαχοί του Γιβελλίνοι της Τοσκάνης έκαναν καταστροφές στην περιοχή.

Το 1352 έγινε κύριος της Γένουας και το επόμενο έτος της Νοβάρας. Το 1353 τον επισκεύθηκε ο Πετράρχης ως καλεσμένος του. Απεβίωσε το επόμενο έτος και τον διαδέχθηκαν οι τρεις ανεψιοί του, οι αδελφοί Ματτέο Β΄, Γκαλεάτσο Β΄ και Μπερναμπό.

## Πρόγονοι

## Παραπομπές


Τζοβανι
Κατηγορία:Επίσκοποι του 14ου αιώνα
Παλαιοχώρι Φωκίδος

Το **Παλαιοχώρι** είναι ορεινός οικισμός που βρίσκεται στη Δωρίδα του Νομού Φωκίδος, σε υψόμετρο 600 μέτρα και έχει σχεδόν ερημώσει με 2 μόνο κατοίκους καταμετρημένους σύμφωνα με την απογραφή του 2011. Μαζί με τη Σεργούλα και την Παραλία Σεργούλας συναποτελούν την Κοινότητα Σεργούλας**,** που με συνολικό πληθυσμό 367 κατοίκους ανήκει στη Δημοτική Ενότητα Ευπαλίου του Δήμου Δωρίδος. Βρίσκεται ανάμεσα στα χωριά Σεργούλα, Δαφνοχώρι, Μακρινή και Στίλια, σε ευθεία απόσταση 3 έως 6 χλμ. αλλά με δύσκολα προσβάσιμους δρόμους. Οι απογραφές πληθυσμού είναι:                       

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Λουκίνο Βισκόντι (κοντοτιέρος)

Ο **Λουκίνο**, ιταλ. Luchino (1287/92 - 24 Ιανουαρίου 1349) από τον Οίκο των Βισκόντι ήταν κοντοτιέρος που έγινε κυβερνήτης (signore) του Μιλάνου (1339-49) και της Παβίας.

## Βιογραφία
Ήταν ο δευτερότοκος γιος του Ματτέο Α΄ κυβερνήτη του Μιλάνου και της Μπονακόσα Μπόρι, κόρη του Σκουαρτσίνο Μπόρι, υποστηρικτή των Βισκόντι.

Έγινε κυβερνήτης της Παβία το 1315 και πέντε έτη μετά διοικητής (podestà) του Βιτζέβανο, όπου έκτισε το εκεί κάστρο. Το 1323 αυτός και η οικογένειά του έλαβαν το επιτίμιο της ακοινωνησίας από τον πάπα, με την κατηγορία της αίρεσης. Αργότερα αυτά ήρθησαν και έγινε αντιπρόσωπος (vicar) του πάπα. Ήταν συγκυβερνήτης του Μιλάνου με τον ανιψιό του Ατσόνε Βισκόντι και το νεότερο αδελφό του Τζοβάννι. Το 1339 απεβίωσε ο Ατσόνε. 

Όταν ο άλλος ανιψιός του Λοντρίζιο Βισκόντι ήρθε με μισθοφόρους να καταλάβει το Μιλάνο, ο Λουκίνο και ο Ατσόνε τον νίκησαν στη μάχη του Παραμπιάγκο. Προσέλαβε μισθοφόρους από τη Βόρεια Ευρώπη, τους έθεσε υπό τη διοίκηση των τριών γιων του αδελφού του Στέφανο και κατέλαβε την Πίζα. Αγόρασε την Πάρμα από τον Ομπίτσο Γ΄ των Έστε και έτσι επέκτεινε το δουκάτο. Ήταν προστάτης της μουσικής και των γραμμάτων: προσκάλεσε τον Πετράρχη στο Μιλάνο. 

Ήταν ικανός στρατιωτικός και διοικητής, αλλά και γνωστός για την σκληρή συμπεριφορά του. Το 1347 εξόρισε τους τρεις ανιψιούς του από το Μιλάνο, που μετέβησαν στο Μονφερά. Το 1349 ανακάλυψε την άπιστη συμπεριφορά της συζύγου του Ισαβέλλας και ανακοίνωσε την τρομερή τιμωρία της. Λίγες ημέρες μετά βρέθηκε δηλητηριασμένος και το πλήθος αποκάλεσε τη σύζυγό του *Ισαβέλλα ντελ βελένο (του δηλητηρίου)*. Στη θέση του τον διαδέχθηκαν οι τρεις ανιψιοί του, γιοί του αδελφού του Στέφανο, συγκυβερνήτες με τον Τζοβάννι.

## Οικογένεια
Νυμφεύτηκε πρώτα τη Βιολάντε των Αλεράμιτσι, κόρη του Θωμά Α΄ του Σαλούτσο και της Λουιτζία ντι Τσέβα. 

Μετά νυμφεύτηκε το 1316 την Αικατερίνη Σπίνολα, κόρη του Ομπίτσο/Ομπέρτο Σπίνολα πατρικίου της Γένουας. Η Αικατερίνη απεβίωσε το επόμενο έτος.

Τέλος νυμφεύτηκε το 1349 την Ισαβέλλα Φιέσκι, κόρη του Κάρλο διοικητή (capitano) της Γένουας και ανιψιά του πάπα Αδριανού Ε΄ και είχε τέκνο:
* Λουκίνο ο νέος (νοβέλο) 1346-99, νυμφεύτηκε πρώτα τη Λουίζα Αντόρνο κόρη του δόγη της Βενετίας και μετά την Μανταλένα Στρότσι.

Ήταν ο μόνος γνήσιος γιος που είχε· πάντως μετά οι Βισκόντι αμφισβήτησαν την πατρότητά του.

Από μη νόμιμες σχέσεις είχε φυσικά τέκνα:
* (νόθος) Μπρίτσιο απεβ. 1356 ποιητής, κύριος της Τορτόνα και διοικητής (podesta) του Λόντι.
* (νόθος) Μπόρσο.

## Πρόγονοι

## Αναφορές


Λουκινο κοντο
Χιλιαδού Φωκίδας

Η **Χιλιαδού** είναι παραθαλάσσιος οικισμός της Στερεάς Ελλάδας στην Περιφερειακή Ενότητα Φωκίδας.

## Γεωγραφία - Αξιοθέατα
Η Χιλιαδού βρίσκεται στο δυτικό άκρο της Δωρίδας στον Κορινθιακό κόλπο, κοντά στα σύνορα της Φωκίδας με την Αιτωλοακαρνανία. Έχει υψόμετρο 15 μέτρα και απέχει 7 χλμ. ανατολικά από τη Ναύπακτο. Το χωριό είναι νοτιοανατολικά της Μανάγουλης και του Λόγγου στον κάμπο που σχηματίζεται στις εκβολές του ποταμού Μόρνου ενώ υπάρχει μικρός λιμένας για τα ψαροκάικα, ένα από τα «αλιευτικά καταφύγια» της Φωκίδας και αμμουδερή παραλία μήκους 2 χλμ. Διαθέτει ακόμα, αρκετά ξενοδοχεία, ενοικιαζόμενα δωμάτια, ψαροταβέρνες, *beach bar* και καφέ.

## Διοικητικά - Δημογραφικά
Αναφέρεται επίσημα το 1869 στο ΦΕΚ 57Α - 31/12/1869 να προσαρτάται στον τότε δήμο Οινεώνος. Σύμφωνα με το σχέδιο Καλλικράτης, μαζί με τη Μανάγουλη και τον Λόγγο αποτελούν την Κοινότητα Μανάγουλης, η οποία υπάγεται στη Δημοτική Ενότητα Ευπαλίου του Δήμου Δωρίδος και σύμφωνα με την απογραφή του 2011 έχει πληθυσμό 90 κατοίκους. Οι απογραφές πληθυσμού μετά τον Β΄ παγκόσμιο Πόλεμο είναι:      

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Κατηγορία:Παραλίες της Φωκίδας
Ατσόνε Βισκόντι

Ο **Ατσόνε**, ιταλ. Azzone (7 Δεκεμβρίου 1302 - 16 Αυγούστου 1339) από τον Οίκο των Βισκόντι ήταν κυβερνήτης του Μιλάνου (1329-39).

## Βιογραφία
Ήταν γιος του Γκαλεάτσο Α΄ κυβερνήτη του Μιλάνου και της Βεατρίκης των Έστε, κόρης του Ομπίτσο Β΄ μαρκησίου της Φερράρας. 

## Οικογένεια
Νυμφεύτηκε το 1331 την Αικατερίνη της Σαβοΐας, κόρης του Λουδοβίκου Β΄ βαρόνου του Βωντ. Είχε τέκνο:
* Λουκίνα.

## Πρόγονοι

## Παραπομπές


Ατσονε
Λοντρίζιο Βισκόντι

Ο **Λοντρίζιο Βισκόντι** (ιταλ.: *Lodrisio Visconti*, 1280 - 1364) ήταν Ιταλός κοντοτιέρος από τον Οίκο των Βισκόντι.

## βιογραφία
Ήταν γιος του Πιέτρο Βισκόντι από το Μιλάνο και της Αντιόχειας Κριβέλι. Έπειτα από τη στρατιωτική εκπαίδευση που είχε από τον πατέρα του, βοήθησε τον θείο του Ματτέο Α΄ Βισκόντι και τον γιο αυτού Γκαλεάτσο Α΄ για την ανακατάληψη του Μιλάνου από τον αντίπαλο Οίκο των Τορριάνι. Αργότερα όμως βοήθησε τον Μάρκο, αδελφό του Γκαλεάτσο Α΄ και ήταν επιδέξιος στο να φυλακίσουν τον Γκαλεάτσο Α΄ και τον γιο αυτού Ατσόνε στη Μόντσα. Όταν μετά ελευθερώθηκαν, διέφυγε στην περιοχή  του στο Σέπριο.

Ο Ατσόνε τον καταδίωξε και αφού πολιόρκησε το κάστρο του, το κατεδάφισε. Ο Λοντρίζιο διέφυγε στη Βιτσέντσα, όπου μπήκε ως μισθοφόρος στην υπηρεσία του Μαστρίνο Β΄ κυρίου της Βερόνας. To 1339 συγκέντρωσε στρατό, κυρίως από τη Γερμανία: 2500 ιππείς, 800 πεζικάριους και 200 τοξότες και με το όνομα *Εταιρεία του Αγ. Γεωργίου* έφτιαξε την πρώτη Εταιρεία μισθοφόρων που είχε Ιταλός κοντοτιέρος.

Εισέβαλε στα περίχωρα του Μιλάνου, αλλά μετά ηττήθηκε στη μάχη του Παραμπιάγκο. Αιχμαλωτίστηκε και μαζί με τον γιο του Αμπρότζιο φυλακίστηκε σε σιδερένιο κλουβί στο κάστρο του Αγ. Κολομπάνο. Έμεινε έτσι για δέκα έτη και ελευθερώθηκε από τον Τζοβάννι Βισκόντι νέο κυβερνήτη του Μιλάνου. Ο ανιψιός του τελευταίου Γκαλεάτσο Β΄ Βισκόντι τον έθεσε διοικητή του στρατού και υπερασπίστηκε το Πιεμόντε. Διακρίθηκε εκεί στη μεγάλη νίκη του 1356 εναντίον της αντίθετης με τους Βισκόντι Ένωσης, που είχε προσλάβει τον μισθοφόρο Κόνραντ φον Λαντάου της *Μεγάλης Εταιρείας*. 

Έζησε στην Αυλή του Γκαλεάτσο Β΄ ώσπου απεβίωσε το 1364.

## Αναφορές


Λοντριζιο
Γκαλεάτσο Α΄ Βισκόντι

Ο **Γκαλεάτσο Α΄**, ιταλ. Galeazzo I (21 Ιανουαρίου 1277 - 6 Αυγούστου 1328) από τον Οίκο των Βισκόντι ήταν κυβερνήτης του Μιλάνου (1322-27).

## Βιογραφία
Ήταν γιος του Ματτέο Α΄ διοικητή (capitano del popolo) του Μιλάνου και της Μπονακόσα Μπόρι, κόρης του Σκουαρτσίνο Μπόρι. 

Το 1301 οι Βισκόντι πιέστηκαν να αφήσουν το Μιλάνο και έζησαν στις Αυλές της Φεράρας των Έστε και της Μάντουα των Μπονακόλσι για μερικά έτη.

Το 1322 ονομάστηκε διοικητής (capitano del popolo) του Μιλάνου, αλλά πάλι αναγκάστηκε να αφήσει το Μιλάνο λόγω μίας εξέγερσης του εξαδέλφου του Λοντρίζιο Βισκόντι. Με τη βοήθεια του Λουδοβίκου Δ΄ των Βίττελσμπαχ της Γερμανίας νίκησε στο Βάπριο τον στρατό που έστειλε ο πάπας. Το 1328 κατηγορήθηκε από τον αδελφό του Μάρκο για προδοσία και για τη δολοφονία του αδελφού του Στέφανο και ο Λουδοβίκος Δ΄ τον φυλάκισε στη Μόντσα. 

Ελευθερώθηκε λίγους μήνες μετά και βρήκε καταφύγιο στον άλλο αρχηγό των Γιβελλίνων (οπαδών του βασιλιά της Γερμανίας) στην Ιταλία, τον Καστρούτσιο Καστρακάνι. Λίγους μήνες μετά απεβίωσε στη Πέσκια. Τον διαδέχθηκε ο γιός του Ατσόνε στο Μιλάνο.

## Οικογένεια
Νυμφεύτηκε το 1300 τη Βεατρίκη των Έστε, κόρη του Ομπίτσο Β΄ μαρκησίου της Φερράρας και είχε τέκνα:
* Ατσόνε 1302-1339, κυβερνήτης του Μιλάνου.
* Ριτσιάρντα, παντρεύτηκε τον Θωμά Α΄ μαρκήσιο του Σαλούτσο.

## Πρόγονοι

## Αναφορές


Γκαλεατσο 01
Μικρό Δέρειο Έβρου

Το **Μικρό Δέρειο** είναι χωριό και κοινότητα του Δήμου Σουφλίου και βρίσκεται στο κεντρικό τμήμα της περιφερειακής ενότητας Έβρου στην Ελλάδα. Βρίσκεται στην αριστερή όχθη του ποταμού Ερυθροπόταμου, στα ανατολικά της Ροδόπης σε υψόμετρο 110 μέτρων . Τα σύνορα με τη Βουλγαρία βρίσκονται 5 χιλιόμετρα βόρεια. Το Μικρό Δέρειο βρίσκεται δίπλα στην Εθνική Οδό 53. Το 2011 ο πληθυσμός του χωριού ήταν 158 κάτοικοι και 1.903 κάτοικοι στην ομώνυμη δημοτική κοινότητα, καθιστώντας την την πολυπληθέστερη κοινότητα της δημοτικής ενότητας Ορφέα του δήμου Σουφλίου. Το παλιό του όνομα ήταν *Κιουτσούκ Ντερβέν*.

Η κοινότητα αποτελείται από τα χωριά Μικρό Δέρειο, Γέρικο, Γονικό, Μέγα Δέρειο, Πετρόλοφος, Ρούσσα και Σιδηροχώρι.

## Πληθυσμός

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Σουφλίου
Κατηγορία:Πομακοχώρια
Χορηγικό Μνημείο του Θρασύλλου

Το **Χορηγικό Μνημείο του Θρασύλλου** ανεγέρθηκε στην Αθήνα, επί της νοτιοανατολικής πλευράς της Ακρόπολης, επάνω από το Θέατρο του Διονύσου, από τον χορηγό Θράσυλλο, καταγόμενο από τη Δεκέλεια, το 320 π.Χ./319 π.Χ. και από τον υιό του, Θρασυκλή, το 270 π.Χ.

## Περιγραφή
Το μνημείο, το οποίο κατά την διάρκεια της βυζαντινής περιόδου μετατράπηκε σε παρεκκλήσιο υπό την ονομασία *Παναγία Χρυσοσπηλιώτισσα*, κατεστράφη από τους Τούρκους στην διάρκεια της πολιορκίας των Αθηνών, το 1827.

Από αυτό απομένουν ένα σκαλιστό σπήλαιο εντός του βράχου, το οποίο ήταν διακοσμημένο με δωρικού ρυθμού πλαίσιο, μήκους 7,50 μ. Τρεις πεσσοί καθώς και ένα άγαλμα πιθανώς να προστέθηκαν το 269 π.Χ. από τον Θρασυκλή, υιό του Θρασύλλου, όταν ο ίδιος υπήρξε, ως αγωνοθέτης, νικητής σε δύο μουσικούς αγώνες.

Οι κορινθιακού ρυθμού κίονες, επάνω από το σπήλαιο, πιθανώς να στήριζαν τους παραδοσιακούς τρίποδες, ή πιθανώς να προέρχονται από μεταγενέστερο ρωμαϊκό μνημείο .

Το επίκρανο ενός πεσσού το οποίο ανήκε στο μνημείο ανευρέθηκε το 1985 εντός των αποθηκευτικών χώρων του Εθνικού Αρχαιολογικού Μουσείου Αθηνών.

## Δείτε επίσης
* Χορηγικό Μνημείο του Λυσικράτους 
* Χορηγικό Μνημείο του Νικία

## Παραπομπές


## Βιβλιογραφία
* Pierre Amandry, ''Monuments chorégiques d'Athènes'', 1997
* J. M.Camp II, *The Archaeology of Athens*, Yale University Press, 2001. σ. 162-63, fig. 157. 
* Christopher Mee et Antony Spawforth, *Greece: An Oxford Archaeological Guide*, Oxford University Press, 2001, σ. 63-65. 
* Robin Barber, *City Guide: Athens*, 5η έκδοση, Blue Guide, A&C Black, London, 2002, σ. 98 
* Daniel Ramée, *Histoire générale de l'architecture*, Amyot, Paris, 1860.
* Rhys F. Townsend, *A Newly Discovered Capital from the Thrasyllos Monument*, American Journal of Archaeology, Vol. 89, No. 4 (Οκτώβριος 1985), σ. 676-680

## Εξωτερικοί σύνδεσμοι
* Το χορηγικό μνημείο του Θρασύλλου από την Δεκέλεια
* Χορηγικά μνημεία 

Κατηγορία:Αρχαία Αθήνα
T-Pain

O **Φαχίμ Ρασίντ Ναζμ** (, 30 Σεπτεμβρίου 1985), γνωστός ως **T-Pain**, είναι βραβευμένος με Grammy Αμερικανός ράπερ, παραγωγός, συνθέτης, τραγουδιστής καθώς και ηθοποιός και παρουσιαστής. Έγινε ευρύτερα γνωστός από το πρώτο του single με τίτλο "*I'm Sprung*".

Το πρώτο του άλμπουμ "*Rappa Ternt Sanga*" κυκλοφόρησε το 2005, ενώ το 2007 το δεύτερό του άλμπουμ με τίτλo "*Epiphany*" έφτασε στην κορυφή των αμερικάνικων charts. Μέχρι σήμερα κυκλοφόρησε τέσσερα ακόμη albums, τα "*Three Ringz*", "*Revolver*", "*Oblivion*" και "*1UP*". O T-Pain έχει κυκλοφορήσει πολλά επιτυχημένα singles όπως τα "Bartender", "Buy U A Drank", "5 O'Clock", "Up Down (Do This All Day)" και "Can't Believe It".

Έχει επιπλέον σημαντική συνεισφορά ως guest καλλιτέχνης σε επιτυχίες άλλων καλλιτεχνών, όπως τα "Low" του Flo Rida, "All I Do Is Win" του DJ Khaled, "Hey Baby (Drop It To The Floor)" του Pitbull, "Cyclone" του Baby Bash και "Out Of My Head" των Playmen.

Έχει κερδίσει έξι Grammys, ένα για το "Good Life" με τον Kanye West, ένα για το "Βlame It (On The Alcohol)" με τον Jamie Foxx και δυο για την συνεισφορά του στα "Tha Carter III" του Lil Wayne, "24K Magic" του Bruno Mars και "Coloring Book" του Chance The Rapper.

Τον Φεβρουάριο του 2019 κατέκτησε τη πρώτη θέση στον διαγωνισμό "The Masked Singer", με τον χαρακτήρα Monster.

## Παραπομπές


## Εξωτερικοί σύνδεσμοι
* 
*  
* 

Κατηγορία:Αμερικανοί ράπερ
Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Αμερικανοί μουσικοί παραγωγοί
8128 (αριθμός)

Το **8128** (*οκτώ χιλιάδες εκατόν είκοσι οκτώ*) είναι σύνθετος αριθμός μετά το 8127 και πριν το 8129.

## Ιδιότητες
* είναι άρτιος αριθμός καθώς διαιρείται ακριβώς με το 2.
* αποτελεί τον 4o τέλειο αριθμό. Ο προηγούμενος τέλειος αριθμός είναι ο 496, και ο επόμενος ο 33.550.336.
* είναι σύνθετος αριθμός καθώς πέρα από τον εαυτό του και το 1 διαθέτει και άλλους αριθμούς ως διαιρέτες.
* αποτελεί επίσης τον 127ο τριγωνικό αριθμό και παράλληλα και ευτυχή αριθμό, τον 64ο εξαγωνικό αριθμό, και τον 43ο κεντρωμένο μη γωνικό αριθμό.

## Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

## Άλλα
* στον ελληνικό κώδικα Μπράιγ ο αριθμός εκφράζεται ως 
* στην ελληνική νοηματική γλώσσα ο αριθμός εκφράζεται ως 
* στον κώδικα Μορς ο αριθμός εκφράζεται ως 

## Παραπομπές


## Δείτε επίσης
* 8000 (8.000 έως 8.999)

## Εξωτερικοί σύνδεσμοι

* Prime Curios! 8128 - primes.utm.edu
* Properties of the number 8128 - numberempire.com

8128
Νέος Άνω Άγιος Ιωάννης Πιερίας

Ο **Νέος Άνω Άγιος Ιωάννης** είναι οικισμός του Κατω Άγιου Ιωάννη στην Πιερία, ο οποίος βρίσκεται σε απόσταση 4,5 χλμ. Β.-ΒΑ. από την Κατερίνη. Είναι κτισμένος ανάμεσα στην Κατερίνη, Άνω Άγιο Ιωάννη (ΒΔ.), Κάτω Άγιο Ιωάννη και Νέα Χράνη. Αναφέρεται επίσημα το 1991 και έχει πληθυσμό 35 κατοίκους, σύμφωνα με την απογραφή του 2011. Μαζί με τον Άνω Άγιο Ιωάννη αποτελούν την τοπική κοινότητα Άνω Αγίου Ιωάννου που ανήκει στη δημοτική ενότητα Κατερίνης του δήμου Κατερίνης.

## Παραπομπές


Κατηγορία:Χωριά της περιφερειακής ενότητας Πιερίας
Κατηγορία:Δήμος Κατερίνης
Μαγούλα Φωκίδας

Η **Μαγούλα** είναι πεδινός οικισμός της Δωρίδας στο δυτικό άκρο του Κορινθιακού κόλπου, στα σύνορα της Φωκίδας με την Αιτωλοακαρνανία. Ανήκει στον δήμο Δωρίδος της Περιφερειακής Ενότητας Φωκίδας και βρίσκεται σε υψόμετρο 120 μέτρων με πληθυσμό 38 κατοίκους, σύμφωνα με την απογραφή του 2011. Μαζί με το Μοναστηράκι και το Σκάλωμα συναποτελούν την Τοπική Κοινότητα Μοναστηρακίου, που με συνολικό πληθυσμό 374 κατοίκους ανήκει στη Δημοτική Ενότητα Ευπαλίου του δήμου Δωρίδος. Η Μαγούλα βρίσκεται βόρεια από το Μοναστηράκι, νότια από το Πευκάκι και τη Πηγή και οι κάτοικοί της ασχολούνται με την κτηνοτροφία.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Ωερόη

Η **Ωερόη** ήταν κατά την ελληνική μυθολογία κόρη του Ασωπού.

## Ποταμός
Ωερόη ονομαζόταν και ποτάμι στην Βοιωτία, η διακλάδωση του οποίου με τον Ασωπό δημιουργούσε νησί κοντά στις Πλαταιές.

## Παραπομπές


## Πηγές
*Ανέστης Κωνσταντινίδης (1997). *Λεξικό κυρίων ονομάτων: Μυθολογικό, ιστορικό, γεωγραφικό : Ονομάτων αναφερομένων στην Αρχαία Ελληνική Γραμματεία*. Εκδόσεις Εκάτη, σελ. 535. ISBN 960-7437-37-3.

Κατηγορία:Πρόσωπα της ελληνικής μυθολογίας
Καρλ Ένγκις

Ο **Καρλ Ένγκις** (**Karl Engisch**, Γκίσεν 15 Μαρτίου 1899-11 Σεπτεμβρίου 1990) ήταν Γερμανός νομικός.

Δίδαξε ποινικό δίκαιο και φιλοσοφία του δικαίου στη Χαϊδελβέργη και το Μόναχο. Υπήρξε μέλος των Ακαδημιών Επιστημών της Χαϊδελβέργης και του Μονάχου. Έχει δημοσιεύσει πολλές μελέτες γύρω από την δογματική του ποινικού δικαίου, το ιατρικό δίκαιο, τη φιλοσοφία του δικαίου και τη νομική λογική.

Πέθανε στις 11 Σεπτεμβρίου 1990.

## Έργα
* Die Imperativentheorie, Διδακτορική διατριβή, Γκίσεν, 1924.
* Untersuchungen über Vorsatz und Fahrlässigkeit, Βερολίνο, 1930.
* Die Kausalität als Merkmal der strafrechtlichen Tatbestände, Τύμπιγκεν, 1931.
* Die Einheit der Rechtsordnung, Heidelberg 1935. Ανατύπωση με πρόλογο του Arthur Kaufmann, Ντάρμστατ, 1987.
* Logische Studien zur Gesetzesanwendung, Χαϊδελβέργη, 1943 (β' έκδ. 1960, γ' έκδ. 1963).
* Euthanasie und Vernichtung lebensunwerten Lebens in strafrechtlicher Beleuchtung, Στουτγκάρδη, 1948.
* Vom Weltbild des Juristen, Χαϊδελβέργη, 1950 (β' έκδ. 1965).
* Die Idee der Konkretisierung in Recht und Rechtswissenschaft unserer Zeit, Χαϊδελβέργη, 1953 (β' έκδ. 1968).
* Einführung in das juristische Denken, Στουτγκάρδη, 1956.
** Στα ελληνικά: Karl Engisch, Εισαγωγή στη νομική σκέψη, μτφ. Δ. Δ. Σπινέλλη, Μορφωτικό Ίδρυμα Εθνικής Τράπεζας, Αθήνα, 1981 (β' έκδ. 1986).
* Die Lehre von der Willensfreiheit in der strafrechtsphilosophischen Doktrin der Gegenwart, Βερολίνο, 1963.
* Auf der Suche nach der Gerechtigkeit, Hauptthemen der Rechtsphilosophie, Μόναχο, 1971.
* Der Arzt an den Grenzen des Lebens: strafrechtliche Probleme des Lebensschutzes, Βόννη, 1973.
* Beiträge zur Rechtstheorie, με επιμέλεια των Paul Bockelmann, Arthur Kaufmann και Ulrich Klug, Φρανκφούρτη, 1984.

## Παραπομπές


## Πηγές
* Paul Bockelmann, Arthur Kaufmann και Ulrich Klug (επιμ.), *Festschrift für Karl Engisch zum 70. Geburtstag*, Φρανκφούρτη, 1969.

Κατηγορία:Γερμανοί νομικοί
Κατηγορία:Γερμανοί φιλόσοφοι του δικαίου
Ισαάκ Μουστακίδης

Ο **Ισαάκ Μουστακίδης** είναι παλαίμαχος Έλληνας ποδοσφαιριστής.

Γεννήθηκε στη Δράμα τον Αύγουστο του 1968. Ξεκίνησε από τις παιδικές ομάδες της Δόξας Δράμας (από το 1978) και προωθήθηκε στην πρώτη ομάδα το 1984, όταν και ντεμπουτάρισε με τη μεγάλη ομάδα στα 16 του χρόνια. Αποκτήθηκε από τον Ολυμπιακό λίγο μετά την είσοδο του Κοσκωτά στην ομάδα του Πειραιά, το 1987, στα 19 του χρόνια. Στο ξεκίνημα του στην ομάδα, το όνομα του συζητιόταν συνεχώς καθώς ο ψηλόλιγνος Δραμινός σκόραρε κατά ριπάς. Κάποιοι τραυματισμοί τον άφησαν πίσω με αποτέλεσμα να μείνει εκτός ομάδας, να χάσει σιγά σιγά τη θέση του (και λόγω της πληθώρας λύσεων, μεταξύ άλλων) και με την απόκτηση του μεγάλου Όλεγκ Προτάσοφ, να κλείσει οριστικά η πόρτα της 11άδας για εκείνον. Η συνεχώς αυξανόμενη γκρίνια και ένταση στην ομάδα λόγω της λαίλαπας Κοσκωτά, της αποχής από τους τίτλους και τα διοικητικά προβλήματα δεν έκαναν τον Ολυμπιακό εκείνης της εποχής έναν οργανισμό με υπομονή καθώς η ανάγκη για αποτελέσματα ήταν ασφυκτική. Ο ίδιος δεν έδειξε να επανέρχεται ποτέ σε εκείνες τις μαγικές πρώτες ημέρες και πέρασε στη συνέχεια από Απόλλωνα Αθηνών, Δόξα Δράμας και Ιάλυσο πριν εγκαταλείψει την ενεργό δράση.

## Πηγές

* *H Ιστορία του Ολυμπιακού*, Γ.Χ. Αλεξανδρής, Αθήνα 1996
* *Χρυσός Θρύλος* Έκδοση Art Press, Εκδοτική Α.Ε., Αθήνα 1997

Κατηγορία:Ποδοσφαιριστές Ολυμπιακού Πειραιώς
Χάννο Πέβκουρ

Ο **Χάννο Πέβκουρ** (γεννηθείς στις 2 Απριλίου 1977, εσθονικά: Hanno Pevkur) είναι Εσθονός πολιτικός, αρχηγός του Εσθονικού Μεταρρυθμιστικού Κόμματος από τις 7 Ιανουαρίου 2017.

Έχει υπηρετήσει ως Υπουργός Κοινωνικών Υποθέσεων από το 2009 έως το 2012, ως Υπουργός Δικαιοσύνης από το 2012 έως το 2014 και ως Υπουργός Εσωτερικών από το 2014 έως το 2016. 

## Πρώτα χρόνια
Ο Πέβκουρ αποφοίτησε από το Λύκειο Γιάρβα-Γιάανι και σπούδασε νομική στην Σχολή Οικονομικών του Τάλιν και στο Πανεπιστήμιο του Τάρτου. Μέχρι το 2000, ο Πέβκουρ εργάστηκε ως δικηγόρος.

## Πολιτική καριέρα
Από το 2000 έως το 2005, ο Πέβκουρ εργάστηκε στην Κυβέρνηση της Επαρχίας της Πόλης Νόμμε, πρώτα ως Διοικητικός Γραμματέας και αργότερα ως Επικεφαλής της Επαρχίας της Πόλης. Από το 2005 έως το 2007, ήταν στο δημοτικό συμβούλιο του Τάλιν και υπηρέτησε ως σύμβουλος του Υπουργού Δικαιοσύνης. Από το 2007 έως το 2009, ο Πέβκουρ ήταν μέλος του 11ου Ριιγκικόγκου και επίσης μέλος του Διοικητικού Συμβουλίου του Νόμμε. 

Στις 23 Φεβρουαρίου 2009, ο Πέβκουρ αντικατέστησε την Μάρετ Μαριπούου ως Υπουργός Κοινωνικών Υποθέσεων, αφού η Μαριπούου αποφάσισε να παραιτηθεί λόγω ενός σκανδάλου που προκλήθηκε από την ανικανότητα του Υπουργείου να παραδώσει τις συντάξεις στο σπίτι και λόγω μη έγκαιρης πρόνοιας.

Στις 10 Δεκεμβρίου 2012, ο Πέβκουρ διορίστηκε ως Υπουργός Δικαιοσύνης. 

Από το 2014 έως το 2016, ο Πέβκουρ ήταν Υπουργός Εσωτερικών στην κυβέρνηση του Τάαβι Ρούιβας. 

## Προσωπική ζωή
Ο Χάννο Πέβκουρ είναι παντρεμένος και έχει δύο παιδιά, ένα αγόρι και ένα κορίτσι.

## Παραπομπές


## Εξωτερικοί σύνδεσμοι
* 

Κατηγορία:Εσθονοί πολιτικοί
Γόμορρα (ταινία)

Το **Γόμορρα** (Πρωτότυπος τίτλος: *Gomorra*) είναι ιταλική ταινία του 2008 σε σκηνοθεσία του Ματτέο Γκαρρόνε. Το σενάριο είναι βασισμένο στο ομότιτλο βιβλίο του Ρομπέρτο Σαβιάνο.

Η ταινία παρουσιάζει πέντε διαφορετικές ιστορίες που συσχετίζονται με το οργανωμένο έγκλημα και αλληλοσυνδέονται.

## Διανομή
*Τόνι Σερβίλλο ως Φράνκο
*Μαρία Νατσιονάλε ως Μαρία
*Σαλβατόρε Αμπρουτσέζε ως Τότο
*Σιμόνε Σατσετίνο ως Σιμόνε
*Τζιανφελίτσε Ιμπαράτο ως Δον Τσίρο
## Βραβεία/Διακρίσεις
Η ταινία κέρδισε το Βραβείο Ευρωπαϊκού Κινηματογράφου καλύτερης ταινίας και το Βραβείο Satellite Καλύτερης Ξενόγλωσσης Ταινίας.

Στο φεστιβάλ των Καννών κέρδισε το Μέγα Βραβείο, ενώ ήταν υποψήφια για τον Χρυσό Φοίνικα.

Ήταν υποψήφια για τη Χρυσή Σφαίρα Καλύτερης Ξενόγλωσσης Ταινίας και για το Βραβείο BAFTA Καλύτερης Μη Αγγλόφωνης Ταινίας.

Επίσης, ήταν η πρόταση της Ιταλίας για την καλύτερη ξενόγλωσση ταινία στα 81α βραβεία Όσκαρ, ωστόσο δεν επελέγη.
## Παραπομπές


## Εξωτερικοί σύνδεσμοι
*  
* 

Κατηγορία:Ταινίες του 2008
Κατηγορία:Ιταλικές ταινίες της δεκαετίας 2000
Κατηγορία:Ιταλικές δραματικές ταινίες
Κατηγορία:Ιταλόφωνες ταινίες
Κατηγορία:Ταινίες βασισμένες σε βιβλία
Κατηγορία:Ταινίες σε σκηνοθεσία Ματτέο Γκαρρόνε
Κατηγορία:Ταινίες που συσχετίζονται με το οργανωμένο έγκλημα στην Ιταλία
Κατηγορία:Νικητές Μέγα Βραβείου Φεστιβάλ Καννών
Σκάλωμα Φωκίδας

Το **Σκάλωμα ** είναι παράλιο χωριό της Δωρίδας στην Περιφερειακή Ενότητα Φωκίδας.

## Γεωγραφία - Ιστορία
Το Σκάλωμα βρίσκεται στα βόρεια παράλια του Κορινθιακού κόλπου δίπλα στην εθνική οδό Αντιρρίου - Ιτέας, σε απόσταση  17 χλμ. Α. από τη Ναύπακτο και 58 χλμ. ΝΔ. από το Λιδωρίκι συνορεύοντας δυτικά με τον Μαραθιά. Είναι γνωστό για τον μικρό κολπίσκο του με το πλακόστρωτο παραλιακό δρόμο που την καλοκαιρινή περίοδο γεμίζει με παραθεριστές. Στην ανατολική είσοδο του χωριού βρίσκεται η Παναγίτσα, μικρό εκκλησάκι αφιερωμένο στην Παναγία ανάμεσα σε πλατάνια και ευκαλύπτους. Έχει πληθυσμό 57 κατοίκων, σύμφωνα με την απογραφή του 2011. Μαζί με το Μοναστηράκι και τη Μαγούλα αποτελούν την Τοπική Κοινότητα Μοναστηρακίου**,** που με συνολικό πληθυσμό 374 κατοίκους ανήκει στη Δημοτική Ενότητα Ευπαλίου του Δήμου Δωρίδος. Ως οικισμός αναφέρεται επίσημα, μετά την απελευθέρωση, ως *Κάτω Μαραθιάς* το 1928  να προσαρτάται στην κοινότητα Μοναστηρακίου. Το 1992 με το ΦΕΚ 39Α - 12/03/1992 μετονομάστηκε  σε Σκάλωμα.

### Απογραφές πληθυσμού

## Εξωτερικοί σύνδεσμοι
* Φωκίδα: Σκάλωμα, Μαραθιάς, Σεργούλα στο https://www.youtube.com/

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Κατηγορία:Παραλίες της Φωκίδας
1-χλωροναφθαλίνιο

Το **1-χλωροναφθαλίνιο**  (αγγλικά *1-chloronaphthalene*) είναι αρωματική οργανική χημική ένωση, που περιέχει άνθρακα, υδρογόνο και χλώριο, με μοριακό τύπο **C<sub>11</sub>H<sub>9</sub>Cl**.  Είναι ένα «θυγατρικό» ναφθαλίνιο,  ενώ ταυτόχρονα ανήκει και στις «**χλωραρωματικές ενώσεις»** (δηλαδή αρωματικές ενώσεις που περιέχουν φθόριο). Το χημικά καθαρό 1-χλωροναφθαλίνιο, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι άχρωμο, ελαιώδες υγρό, το οποίο μπορεί να χρησιμοποιηθεί για τον προσδιορισμό του δείκτη διάθλασης κρυστάλλων με εμβάπτιση. Η ένωση είναι  ισομερής του 2-χλωροναφθαλίνιου.

## Παραγωγή
Το 1-χλωροναφθαλίνιο παράγεται με απευθείας χλωρίωση του ναφθαλινίου, αν και έτσι συμπαράγονται και ένας αριθμός πολυχλωριωμένων παραγώγων, όπως διχλωροναφθαλίνια και τριχλωροναφθαλίνια, εκτός από τα δύο (2) ισομερή μονοχλωριωμένα 1-χλωροναφθαλίνιο και 2-χλωροναφθαλίνιο.

## Εφαρμογές
Αυτή η τοξική ουσία, μη πολική οργανοχλωριωμένη ένωση χρησιμοποιείται ενίοτε ως ισχυρό βιοκτόνο. Είναι γνωστή επίσης ως *Basileum*. Περιστασιακά, χρησιμεύει ως εντομοκτόνο και μυκητοκτόνο για το ξύλινο δάπεδο των κοντέινερ, που ικανοποιεί τον ίδιο ρόλο όπως και το χλωρδάνιο.

Το 1-χλωροναφθαλίνιο χρησιμοποιήθηκε επίσης ως κοινός διαλύτης για έλαια, για λίπη και για το DDT, μέχρι τη δεκαετία του 1970. Χρησιμοποιήθηκε, επίσης, για τον προσδιορισμό του δείκτη διάθλασης κρυστάλλων.

## Δείτε επίσης

* Ναφθαλίνιο
* 1-μεθυλοναφθαλίνιο
* 2-μεθυλοναφθαλίνιο
* 1-φθοροναφθαλίνιο
* 1-βρωμοναφθαλίνιο
* Φουλβαλένιο
* Καμφορά
* Διαλίνιο
* Τετραλίνιο
* Δεκαλίνιο
* Διαστρικά και ενδοαστρικά χημικά είδη που έχουν ανιχνευθεί
* Μοθσφαιρίδιο
* 1-ναφθόλη
* 2-ναφθόλη
* ναφθαλινίδιο του νατρίου
* Αντίδραση Βάγκνερ-Γιούρεγκ
* Ανθρακένιο
* Φαινανθρένιο
* Ακεναφθυλένιο
* Αζουλένιο
* Πενταλένιο
* Ινδένιο
* Επταλένιο
* Διφαινυλένιο
* ας-ινδακένιο
* ς-ινδρακένιο
* Φλουορένιο
* Φαιναλένιο
* Φλουορανθένιο
* Ακεφαινανθρένιο
* Τριφαινυλένιο
* Πυρένιο
* Χρυσένιο
* Ναφθακένιο
* Πλειαδένιο
* Πενταφαίνιο
* Πεντακένιο
* Τετραφαινυλένιο
* Εξαφαίνιο
* Εξακένιο
* Ρουμπικένιο
* Κορωνένιο
* Τριναφθυλένιο
* Επταφαίνιο
* Επτακένιο
* Πυρανθένιο
* Οβαλένιο
* Θειανθρένιο
* Ισοβενζοφουράνιο
* Χρωμένιο
* Ξανθένιο
* Φαινοξαθίνιο
* Ιδολζίνη
* Ισοϊνδόλιο
* 3-υδροϊνδόλιο
* Ινδόλιο
* 1-υδροϊνδαζόλιο
* Πυρίνιο
* 4-υδροκιναζολίνη
* Ισοκινολίνη
* Κινολίνη
* Κιναζολίνη
* Φθαλαζίνη
* Ναφθυδρίνη
* Κινοξαλίνη
* Κιναζολίνη
* Κιννολίνη
* Πτεριδίνη
* 4α-υδροκαρβαζόλιο
* Καρβαζόλιο
* β-καρβολίνη
* Φαινανθριδίνη
* Ακριδίνη
* Περιμιδίνη
* 1,7-φαινανθρολίνη
* Φαιναζίνη
* Φαιναραζίνη
* Φαινοθαζίνη
* Φαινοξαλίνη
* Ισοχρωμάνιο
* Χρωμάνιο
* Ινδολίνη
* Ισοϊνδολίνη
* Κινακλιδίνη
* Πουρίνη

## Πηγές
* Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982

## Αναφορές


Κατηγορία:Οργανικές ενώσεις χλωρίου
Κατηγορία:C10
Κατηγορία:Αρωματικά αλογονίδια
Κατηγορία:Ναφθαλίνια
Πευκάκι Φωκίδας

Το **Πευκάκι**, επίσημα *Πευκάκιον*, είναι πεδινό χωριό της Δωρίδας στην Περιφερειακή Ενότητα Φωκίδας, σε υψόμετρο 100 μέτρα.

## Γεωγραφικά - ιστορικά στοιχεία
Το Πευκάκι βρίσκεται στα νοτιοδυτικά του νομού, βόρεια από τον χείμαρρο Μαντίλω που καταλήγει στον ποταμό Μόρνο. Το χωριό είναι κτισμένο δίπλα στον επαρχιακό δρόμο Τερψιθέας - Σπαρτιάς, αμέσως μετά το Ευπάλιο και νότια του Δροσάτου, από το οποίοι ξεκίνησαν οι πρώτοι του κάτοικοι. Απέχει 12 χλμ. Α.-ΒΑ. από τη Ναύπακτο και 94 χλμ. Δ.-ΝΔ. από την Άμφισσα. 

Το Πευκάκι έχει πληθυσμό 150 κατοίκους, σύμφωνα με την απογραφή του 2011, μαζί με τον οικισμό Δροσάτο (49 κάτοικοι), συναποτελούν την Τοπική Κοινότητα Δροσάτου με συνολικό πληθυσμό 199 κατοίκους και ανήκει στη Δημοτική Ενότητα Ευπαλίου του Δήμου Δωρίδος.  Άρχισε να κτίζεται το 1910 με την αρχική ονομασία **Παλιόχανο (Παλαιόχανον)** και το 1956 μετονομάσθηκε σε Πευκάκι με το ΦΕΚ: 5/1959. Το όνομά του το πήρε από ένα πευκάκι που υπήρχε στο κέντρο του οικισμού.

### Απογραφές πληθυσμού

## Αξιοθέατα
Κοντά στο κέντρο του χωριού βρίσκεται η εκκλησία του πολιούχου Άγιου Κωνσταντίνου και στο προαύλιό της υπάρχει ο ανδριάντας του ευεργέτη του Δροσάτου και του Ευπαλίου Νικολάου Κουβέλη. Ανάμεσα στο Πευκάκι και το Δροσάτο, στη θέση «Καραμπάσι», βρίσκονται ερείπια κατοικιών και ενός πύργου από παλιό τούρκικο οικισμό. Στη θέση «Μπαρκόρεμα» σώζονται λιθόκτιστα πηγάδια, μια βρύση καθώς και τα υπολείμματα ενός ναού αφιερωμένου στον Προφήτη Ηλία.

## Παραπομπές



Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Tantum devolutum quantum appelatum

Η ρήση Tantum devolutum quantum appelatum είναι λατινική νομική έκφραση. Σημαίνει «τόσο μεταβιβάζεται όσο εκκαλείται (προσβάλλεται με έφεση)».

## Έννοια
Η φράση χρησιμοποιείται για να περιγράψει το μεταβιβαστικό αποτέλεσμα των ενδίκων μέσων.

## Ελληνικό δίκαιο

Ο κανόνας έχει καθιερωθεί στο άρθρο 522 του Κώδικα Πολιτικής Δικονομίας:

Αντίστοιχος κανόνας ισχύει και στον χώρο της ποινικής δικονομίας. Ειδικότερα, στο άρθρο 468 παράγραφος 2 του Κώδικα Ποινικής Δικονομίας, προβλέπεται το εξής:"Σε κάθε περίπτωση το συμβούλιο ή το δικαστήριο που κρίνει το ένδικο μέσο, έχει εξουσία να κρίνει μόνο για εκείνα τα μέρη του βουλεύματος ή της απόφασης στα οποία αναφέρονται οι προβαλλόμενοι λόγοι".Τέλος, σχετικός κανόνας δικαίου περί του μεταβιβαστικού αποτελέσματος ανευρίσκεται και στο δημόσιο δίκαιο. Πιο συγκεκριμένα, στο άρθρο 97 παράγραφος 1 του Κώδικα Διοικητικής Δικονομίας, προβλέπεται ότι: "Το δευτεροβάθμιο δικαστήριο περιορίζεται να κρίνει την υπόθεση μέσα στα όρια των αιτιάσεων που προβάλλονται κατά της πρωτόδικης Απόφασης. Μέσα στα όρια αυτά, το δικαστήριο εξετάζει και αυτεπαγγέλτως όσα το πρωτοβάθμιο έπρεπε να εξετάσει, σύμφωνα με τα οριζόμενα στη δεύτερη περίοδο της παρ. 1 του άρθρου 79, αλλά δεν τα εξέτασε".

## Δείτε επίσης

*Ένδικα μέσα

## Παραπομπές



## Πηγές
* Γ. Θ. Ράμμος/Ν. Κ. Κλαμαρής/Γ. Τ. Ορφανίδης, Εγχειρίδιο Αστικού Δικονομικού Δικαίου: Ένδικα Μέσα-Αναγκαστική Εκτέλεση, εκδ. Αντ. Ν. Σάκκουλα, Αθήνα-Κομοτηνή, 2012.

Ενδικα μεσα
Κατηγορία:Πολιτική Δικονομία
Κατηγορία:Νομικοί όροι
65535 (αριθμός)

Το **65535** (*εξήντα πέντε χιλιάδες πεντακόσια τριάντα πέντε*) είναι σύνθετος αριθμός μετά το 65534 και πριν το 65536. Ο αριθμός έχει ειδική σημασία στην επιστήμη υπολογιστών καθώς αντιστοιχεί στην υψηλότερη τιμή που μπορεί να αντιπροσωπευθεί από έναν δυαδικό αριθμό 16 δυαδικών ψηφίων χωρίς πρόσημο (θετικό αριθμό, unsigned short int 16 μπιτ ή 2 μπάιτ).

## Ιδιότητες
* είναι περιττός αριθμός καθώς δεν διαιρείται ακριβώς με το 2.
* είναι σύνθετος αριθμός καθώς πέρα από τον εαυτό του και το 1 διαθέτει και άλλους αριθμούς ως διαιρέτες.
* αποτελεί το γινόμενο των τεσσάρων πρώτων αριθμών των αριθμών Φερμά:  65535 = (2 + 1) * (4 + 1) * (16 + 1) * (256 + 1) = 3 * 5 * 17 * 257. Λόγω της ιδιότητας αυτής, είναι δυνατό να κατασκευαστεί πολύγωνο το οποίο θα διαθέτει 65535 γωνίες.

## Στην επιστήμη υπολογιστών

### Τύπος δεδομένων
Ο αριθμός συναντάται συχνά στην επιστήμη υπολογιστών καθώς αντιστοιχεί στην υψηλότερη τιμή που μπορεί να διαθέτει ένας τύπος δεδομένων μικρού ακεραίου χωρίς πρόσημο (*unsigned short int*) με χωρητικότητα 2 μπάιτ (ή 16 δυαδικά ψηφία / bit). Σε κάποιες γλώσσες προγραμματισμού ο αριθμός αντιπροσωπεύεται από την σταθερά και παρόμοιες ονομασίες σταθερών. Ειδικά στους παλαιούς υπολογιστές οι οποίοι είχαν διαύλους μεταφοράς δεδομένων με χωρητικότητα 16 δυαδικών ψηφίων (16μπιτοι υπολογιστές), το 65535 (FFFF16 στην δεκαεξαδική μορφή του) αποτελεί την μέγιστη τιμή της μνήμης τυχαίας προσπέλασης (RAM) που μπορεί να χρησιμοποιηθεί.

Ο περιορισμός αυτός είναι πρακτικά εμφανής στα σημεία όπου διάφορες εφαρμογές υπολογιστών ή γλωσσών προγραμματισμού χρησιμοποιούν τον τύπο *unsigned short int*, όπως τις κλάσεις αντικειμένων της Java οι οποίες μπορούν να έχουν ως μέγιστο αριθμό μεθόδων 65535 ή τις μεθόδους κατασκευής (*constructor*) των οποίων το μέγεθος του κώδικα δεν μπορεί να ξεπεράσει τα 2 μπάιτ, ή την έκδοση του Microsoft Word 2011 για Mac όπου οι αριθμοί γραμμής δεν εμφανίζονται πέρα από το 65535.

### Διαδικτυακά πρωτόκολλα
Στα διαδικτυακά πρωτόκολλα, το 65535 αντιστοιχεί στον αριθμό θύρας (*port*) για το TCP και το UDP.

## Κοντινοί πρώτοι αριθμοί
Διάταξη κατά σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.

## Άλλα
* στον ελληνικό κώδικα Μπράιγ ο αριθμός εκφράζεται ως 
* στην ελληνική νοηματική γλώσσα ο αριθμός εκφράζεται ως 
* στον κώδικα Μορς ο αριθμός εκφράζεται ως 

## Παραπομπές


## Δείτε επίσης
* 1024 (αριθμός)
* 65537 (αριθμός)
* 2<sup>63</sup> -1
* 10000 (10.000 έως 99.999)

## Εξωτερικοί σύνδεσμοι

* Encyclopedia of Integer Sequences , 65535- OEIS
* Prime Curios! 65535 - primes.utm.edu
* Properties of the number 65535 - numberempire.com

65535